OpenLLM-France/wikimedia huggingface dataset:
# Thomas Green (piraguista)

Thomas "Tom" Green (Queensland (Australia), 1999ko ekainaren 3a) piraguismoan lehiatzen den kirolari australiarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), urrezko domina eskuratu zuen, Jean van der Westhuyzen herrikidearekin batera, K-2 1000 m modalitatean, 3.15,280ko denboraz, Alemaniako (zilarrezkoa) eta Txekiako (brontzekoa) bikoteak garaituz.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | K-2 1000 m, gizonezkoa |

## Erreferentziak

* ↑ «Thomas "Tom" Green» ICF, 2021-11-08an begiratua (Ingelesez)
* ↑ «Thomas "Tom" Green» olympedia.org 2021-11-08an begiratua(Ingelesez)
* ↑ «Thomas "Tom" Green» Olympics.com 2021-11-08an begiratua (Gaztelaniaz)
* ↑ "Piraguismoa, K-2 1000 m, emaitzak 2020" olympedia.org (Ingelesez)

## Kanpo estekak

* Datuak: Q107787012
# Thomas Griffith Taylor

Thomas Griffith "Grif" Taylor (1880ko abenduaren 1a - 1963ko azaroaren 5a) ingeles geografoa, antropologoa eta esploratzailea izan zen. Robert Scott Kapitainaren Antartikarako "Terra Nova" espedizioan (1910-1913) bizirik atera zen.

## Biografia

Bere familia osoa Australiara emigratu ondoren, Sydneyko Unibertsitatean egin zituen ikasketak. Edgeworth David-en ikaslea izan zen, eta Raymond Priestley-ekin, Charles Wright-ekin eta Frank Debenham-ekin elkartuko da Cambridgeko Unibertsitatean.
Robert Falcon Scott-en Terra Nova espedizioan parte hartu zuen Antartikan, eta bertan ikerketa geologikoak egin zituen McMurdo itsarteko mendebaldeko kostaldean, batez ere McMurdo-ko haran lehorretan, Koettlitz glaziarrean eta Granite badian
Unibertsitate irakaskuntzako irakasle izan da Sydney, Chicago eta Toronto-n.

## Kanpo estekak

* Datuak: Q2569366
* Multimedia: Thomas Griffith Taylor / Q2569366
# Thomas Hart Benton

Thomas Hart Benton (Neosho, Missouri, 1889ko apirilaren 15a - Kansas City, Missouri, 1975eko urtarrilaren 19a) estatubatuar margolaria izan zen. Mugimendu artistiko erregionalistaren bultzatzaileetako bat izan zen Grant Wood eta John Steuart Curryrekin batera.
Estatu Batuetako jende arruntaren eguneroko bizitzako eszenak margotu zituen, irudi arin eta zizelkatuekin. Bere lana Mendebalde Ertainarekin lotuta dago, bertan jaio eta bizi izan baitzen. Parisen ere ikasi zuen eta New Yorken bizi izan zen hogei urtez. Gainera, New Yorkeko eta AEBetako Hegoaldeko eta Mendebaldeko eszenak margotu zituen.

## Iruditegia

* People of Chilmark, 1920
* Emakumea, c. 1915-1920
* The Cliffs, 1921
* New York, Early Twenties, 1924
* American Discovery Viewed by Native Americans (1922)
* Autoerretratu Ritarekin, 1932
* Achelous and Hercules, 1947

## Kanpo estekak

* Datuak: Q471764
* Multimedia: Thomas Hart Benton / Q471764
# Thomas Gresham

Sir Thomas Gresham (Londres, Ingalaterra, 1519 – 1579ko azaroaren 21a) ingeles finantzaria izan zen.

## Biografia

Elisabet I.aren garaian erregeen aholkulari izan zen, eta Londresko Burtsa sortu zuen (Royal Exchange, 1571). Greshamena da lege ekonomiko ezaguna: "Diru txarrak ona botatzen du, herri batean bi diruren (balio gutxikoa bata eta handikoa bestea) arteko lehia gertatzen denean".

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q318673
* Multimedia: Thomas Gresham / Q318673
# Thomas Henry Huxley

Thomas Henry Huxley (Ealing, 1825eko maiatzaren 4a - Eastbourne, 1895eko ekainaren 29a) ingeles naturalista izan zen. Medikuntza-ikasketak amaitu baino lehen, 1846an, britainiar itsas-armadan kirurgialari laguntzaile sartu zen, eta lau urteko bidaia bati ekin zion Hego Itsasoetan barrena. Aukera hartaz baliaturik, urpeko bizitza aztertu zuen, eta itzulitakoan Ozeanoko hidrozooen historia (1858) argitaratu zuen. Darwinen adiskidea eta haren teoriaren jarraitzailea izan zen. Aitzindari izan zen Biologia praktikoaren irakaskuntzan: Londresko School of Mines delakoan Zoologiako irakasle izan zen, Londresko Royal College of Surgeonsen Anatomiakoa, Royal Societyko lehendakaria, etab. Ekarpen handiko obra du Biologia, Anatomia Konparatu, Paleontologia eta Antropologiaren alorrean. Giza arrazaren etorkia eta gizakien eta tximino antropoideen antzekotasunak aztertu zituen obra ospetsu batean: Evidence of Man´s Place in Nature (1863, "Gizonak izadian duen leku argi eta garbia").

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Azurmendi, Joxe 2016: "Biologia eta/ala morala: Th. H. Huxley" in Gizabere kooperatiboaz, Donostia: Jakin ISBN 978-84-95234-96-4
* Datuak: Q184366
* Multimedia: Thomas Henry Huxley / Q184366
* Espezieak: Thomas Henry Huxley
# Thomas Gray

Thomas Gray (Cornhill, Londres, 1716ko abenduaren 26a - †Cambridge, 1771ko uztailaren 30a) ingeles olerkaria izan zen. Etonen eta Cambridgen ikasi zuen. Walpoleren laguna izan zen eta hari bidaltzen zizkion poemak. Elegy Written in a Country Church Yard (1751) izan zen Grayren poemarik ezagunena, jarrera neoklasikokoa. Hala ere, erromantizismoaren kutsu nabarmeneko lanak ere eman zituen: The Bard, The Progress of Poesy, Norse Odes, Hymn to Ignorance, Hymn to Adversity, The Fatal Sisters eta Descent of Odin. Eskandinaviako eta zelten poesiari buruzko interesa zuen. Grayren lanak heriotzari buruzko gogoetak dira nagusiki.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2018/8/24 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q315516
* Multimedia: Thomas Gray / Q315516
# Thomas Harriot

Thomas Harriot, Harriott, Hariot edo Heriot (Oxford, c. 1560 – Londres, 1621eko uztailaren 2a) ingeles astronomo, matematikari, etnografo eta itzultzailea izan zen.
Oxfordeko Unibertsitatean ikasketak amaitu ondoren, astrolabioa eta sextantea bezalako tresnen bidez nabigazioa aztertzeari ekin zion, eta nabigazio-teknikak irakatsi zizkien beste kapitain batzuei Atlantikoa zeharkatzeko.
Walter Raleighek matematikako irakasle eta nabigazioan aditu gisa kontratatu zuen. 1585-86an Ipar Karolinara bidaiatu zuen eta algonkien hizkuntza ikasi zuen. The Briefe and True Report of the New Land of Virginia idatzi zuen, Virginiako kolonia britainiarren deskribapena.
John Whiterekin lan egin zuen nabigazio mapa zehatzak sortzeko. 1609ko abuztuaren 5ean, behaketa teleskopikoetan oinarritutako ilargiaren mapa bat marraztu zuen lehen pertsona izan zen. Eguzki-orbanei ere erreparatu zuen.
Errefrakzioaren teoria eta patata Britain8ar Uharteetan sartzea egozten zaizkio.
* Datuak: Q315402
* Multimedia: Thomas Harriot / Q315402
# Thomas Hardmeier

Thomas Hardmeier (1963ko otsailaren 15a) arkularia da. Suitza ordezkatu zuen 1984ko Udako Olinpiar Jokoetan.

## Erreferentziak

* ↑ Thomas Hardmeier
* ↑ Thomas HARDMEIER

## Kanpo estekak

* Datuak: Q88881749
# Thomas Hardy

Thomas Hardy (Upper Bockhampton, Dorsetshire, 1840ko ekainaren 2a - Max Gate, Dorchester, 1928ko urtarrilaren 11) idazle britainiarra izan zen.
Lurjabe txikiz osaturiko familia batean jaio zen; etxean bertan grekoa eta latina ikasi zituen. Arkitektura ikasi ondoren, literaturari lotu zitzaion; eleberria, poesia eta antzerkia landu zituen. 1872an argitaratu zuen bere lehen lan aipagarria, Under the Greenwood tree (Baso berdearen azpian). 1873an, A pair of blue eyes (Begi urdin parea) bigarren eleberria agertu zen, Emma Laviniak, hurrengo urtean berekin ezkonduko zen emakumeak inspiratua. Ondoko eleberriek ospe handia eman zioten literaturazaleen artean. Hona haietariko ezagunenak: Far from the Madding Crowd (1874, Jendetza zoroagandik urrun); Return of the Native (1878, Sorterrirako itzulera); The Mayor of Casterbridge (1886, Casterbridgeko alkatea); The Woodlanders (1887, Basoko biztanleak); Tess of the D´Ubervilles (1891); Jude the Obscure (1895, Juda Iluna). Obra horietan ikuspegiak eta nekazari-lanak eta ohiturak jasotzeko trebetasunaz gainera, pertsonaien psikologia barneratzeko dohain handiak erakutsi zituen Hardyk. Mundu zaharraren eta berriaren arteko gatazka erakusten du, Wessex izeneko alegiazko lurralde mitikoa delarik jokalekua. Bestalde, halabeharrak gupidagabe astindu ohi ditu Hardyren pertsonaiak, eta haren aurka ezin dute deus egin. Umoreak pesimismo hori jabaldu egiten du kontakizun-liburuetan: Wessex Tales (1888, Wessexeko ipuinak), A group of noble dames (1891, Dama nobleen taldea), Life´s little ironies (1894). Azkeneko urteetan, Hardyk prosari utzi eta hitz neurtuz idazteari ekin zion. Jardun horri dagozkio, besteak beste: Poems of the Past and Present (1901, Iraganeko eta egungo poemak); The Dynasts, Napoleonen gerra gai duen poema dramatiko luzea (1904-1908); Time´s Laughing-Stock (1909, Denboraren jostailuak); Satires of Circunstance (1914).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q132805
* Multimedia: Thomas Hardy / Q132805
# There Must Be More to Life Than This

There Must Be More to Life Than This Freddie Mercuryren Mr. Bad Guy bakarkako albumeko zortzigarren abestia da, 1985eko apirilaren 29an argitaratua, Columbia Records disketxearekin.
Abestia, originalki, 1982ko Hot Space diskorako grabatu zen, baina ez zen sartu albumean, azkenean. Lehenago, Mercuryk Michael Jacksonekin grabatu zuen, dueto gisa, beste bi abestirekin batera, State of Shock (beranduago Mick Jaggerrek berriro landu zuena the Jacksonsen bertsio baterako) eta Victory, inoiz argitaratu ez zena.

## Queenen eta Michael Jacksonen bertsioa

2009an Michael Jakson hil zenean, Brian May Queeneko gitarra-jotzaileak eta Roger Taylor bateristak Mercury/Jackson dueto guztiak bildu eta 2012an argitaratzeko plana egin zuten. Hala ere, Taylorrek esan zuen Michael Jacksonen eskubideen jabeekin negoziatzea ariketa oso zaila zela. Uneren batean, adostu zuten There Must Be More to Life Than This abestia soilik argitaratzea.
Mercuryren eta Jacksonen grabazioan egon zen arazo nagusia izan zen Michael Jacksonenk llama bat eramaten zuela grabazioetara, eta llama bertan egoteko saiakera asko egiten zituela. Jim Beach managerraren arabera, Freddiek esan zion "atera nazazu hemendik, llama batekin grabatzen ari naiz". Michaelek, aldi berean, Freddieren drogazaletasuna kritikatzen zuen, grabazioetan ere hartzen zituenak. Mercury, azkenean, Londresera itzuli zen eta grabazioa ez zen inoiz amaitu.
Argitaratutako bertsioak William Orbiten nahasketa darama, jatorrian Hot Space diskorako erabili zen Mayren gitarrarekin, Taylorren bateriarekin eta John Deaconek baxuan.

## Erreferentziak

* ↑ (Ingelesez) Foster, Alistair. (2014-08-29). «Freddie Mercury’s duet with Michael Jackson could be rocking you» www.standard.co.uk (Noiz kontsultatua: 2021-10-28).
* ↑ (Ingelesez) Chang, Rachel. «Michael Jackson and Freddie Mercury: The Surprising Reason They Never Released Their Duets» Biography (Noiz kontsultatua: 2021-10-28).
* ↑ (Ingelesez) «Freddie Mercury angered by Jacko's chimp» au.launch.yahoo.com (Noiz kontsultatua: 2021-10-28).
* ↑ (Ingelesez) Locker, Melissa. (2013-07-29). «Michael Jackson and Freddie Mercury: Three Duets Coming Out This Fall» Time ISSN 0040-781X. (Noiz kontsultatua: 2021-10-28).

## Kanpo estekak

* Datuak: Q3990260
# There Will Be Blood

There Will Be Blood (euskaraz Odola izanen da) 2007ko Paul Thomas Anderson estatubatuar zinema zuzendariaren filma bat da. 1927ko Upton Sinclair idazlearen Oil! eleberrian oinarritua dago. Protagonista nagusiak Daniel Day-Lewis eta Paul Dano aktoreak izan ziren.
Zortzi Oscar Sarietarako izendatua egon zen, azkenik bi irabazi zituelarik: Gizonezko aktore onenaren Oscar Saria (Daniel Day-Lewis) eta Argazkigintza onenaren Oscar Saria (Robert Elswit).

## Argumentua

Oharra: Atal honek istorio osoa edo amaiera argitzen du.
XX. mendearen hasierako Kaliforniako mugako petrolio ustiaketaren munduan girotua dago. Bertan Daniel Plainview (Daniel Day-Lewis) izeneko gizonaren istorioa kontatzen da, hor nonbait topatu duen haur bat inongo laguntzarik gabe hezia eta oso txiroa den mehatzari bat izatetik bere burua aberats bilakatu duen petrolio enpresaburua izateraino. Norbaitek emandako informazio misteriotsu bati esker, Plainviewek Mendebalde Urruneko herrixka baten lurpean dagoen petrolio poltsa erraldoi bat topatuko du, bertara bere semeordea den H.W. (Dillon Freasier) berarekin bat eramango duelarik, han, hautsez beteriko Little Boston herrixkan petrolio gehiagoren bila arituko direlarik. Herrixka galdu honetan, dena Eliza Pentekostalistaren itzalpean dago, Eli Sunday (Paul Dano) apaiz gazte eta karismatikoa buru delarik, bertan Plainview eta H.W.-ek bere bizitzak aldatuko dituen kolpea joko dute. Baina petrolioak gero eta aberatsagoak bilakatzen dituen arabera, gatazkak ere sortuko dira: ustelkeria, gezurra eta sekulako petrolio kopuru erraldoiek, giza baloreak, maitasuna, itxaropena eta elkartasuna arriskuan jarriko dituzte, diruzalekeriak aita eta semearen arteko harremana kolokan jarriko dute. Filmak sekulako bortizkeria eta autosuntsiketazko bukaera du.

## Aktoreak

* Daniel Day-Lewis: Daniel Plainview
* Paul Dano: Paul Sunday eta Eli Sunday bikiak
* Dillon Freasier: H.W. Plainview as a child
* Russell Harvard: H.W. Plainview as an adult
* Kevin J. O'Connor: Henry
* Ciarán Hinds: Fletcher
* Sydney McCallister: Mary Sunday
* Colleen Foy: Mary zaharragoa
* David Willis: Abel Sunday
* Hans Howes: William Bandy
* Paul F. Tompkins: Prescott
* Jim Downey: Al Rose
* David Warshofsky: H.M. Tilford
* Jim Meskimen: Signal Hill-eko gizon ezkondua
* Randall Carver: Bankside jauna
* Coco Leigh: Bankside andrea
* Tom Doyle: J.J. Carter
* Frank Madrigal: "Kapela Handi" ("Big Hat") jauna

## Kanpo estekak

* webgune ofiziala (Ingelesez)
* There Will Be Blood filmaren IMDBko fitxa irakurgai (Ingelesez)
* Datuak: Q244315
* Multimedia: There Will Be Blood / Q244315
# There Is No Evil

There Is No Evil (persieraz: شیطان وجود ندارد‎, Sheytân vodjoud nadârad) 2020ko Mohammad Rasoulof irandar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Lau istorioren bidez eraiki du pelikula Rasulofek, lau gizon hartuta protagonistatzat, guztiak, aldez edo moldez, galdera batek zeharkatuak: Zein puntura arte da gizakia bere erabakiak hartzeko askea, mehatxuz eta arriskuz betetako erregimen batean? Giro estu horretan, euren burua beste batzuk hiltzera kondenatuta ikusiko dutenen begirada jaso du zinemagileak.

## Aktoreak

* Ehsan Mirhosseini: Heshmat
* Shaghayegh Shourian: Razieh
* Kaveh Ahangar: Pouya
* Alireza Zareparast: Hasan
* Salar Khamseh: Salar
* Kaveh Ebrahim: Amir
* Pouya Mehri: Ali
* Darya Moghbeli: Tahmineh
* Mahtab Servati: Nana
* Mohammad Valizadegan: Javad
* Mohammad Seddighimehr: Bahram
* Jila Shahi: Zaman
* Baran Rasoulof: Darya

## Erreferentziak

* ↑ «Mohammad Rasulofen 'There Is No Evil' filma izan da garaile Berlinalen» Berria 2020-03-01 CC BY-SA 4.0 lizentziapean.

## Kanpo estekak

* Datuak: Q84321441
# Theres

Theres Alemaniako udalerria da. Bavariako estatuan kokatuta dago, [[Haßberge (barrutia)|Haßberge]] barrutian. 2014an 2.642 biztanle zituen 30,78 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q313651
* Multimedia: Theres / Q313651
# Theravada

Theravāda Budismoaren barruan dauden adarren artean zaharrena da. Hitza sanskritotik dator, sthaviravada, eta literalki esan nahi du "zaharrenen irakaspenak". Nahiko kontserbadorea da, eta Rupert Gethinen arabera lehenengo budismotik gertuago dago beste tradizioak baino.
Theravada budismoaren jarraitzaileak herrialdeen arabera honelakoa da:
* Hego Asian
** Sri Lankan, populazioaren %70a
** Bangladeshen, populazioaren %0,7a
* Hegoekialdeko Asian
** Kanbodian, populazioaren %95a
** Laosen, populazioaren %67a
** Myanmarren, populazioaren %95a
** Vietnamen, Khmer Kromek
** Thailandian, populazioaren %95a
* Asiako beste leku batzuetan
** Txinan batez ere Shan eta Tai herrien artean
** Malaysian, populazioaren %19,2a
** Indonesian, populazioaren %0,72a
** Singapurren, gorakada handiarekin azken urteotan, %33,3ak.
* Mendebaldean Theravadak garrantzia irabazi du azken urteotan.
Gaur egun Theravadaren jarraitzaileak mundu osoan zehar 150 milioi inguru dira, eta arrakasta berezia izaten ari da mendebaldeko herrietan, Vipassana mugimenduari esker. Indian ere budismoaren biziberritzea ematen ari da eta Theravadak dauka pisu handia.

## Kanpo estekak

* Datuak: Q132265
* Multimedia: Theravada / Q132265
* ↑ Sherab Chodzin Kohn. A Life of the Buddha, p149-p150. Shambhala Publications, 1993.
* ↑ Gethin, Rupert. The Foundations of Buddhism, p1. Oxford University Press, 1998.
# There's No One as Irish as Barack O'Bama

There's No One as Irish as Barack O'Bama (euskaraz Ez Zagok/n Barack O'Bama Adina Irlandarra Denik) 2008ko umorezko irlandar folk abesti bat da, Hardy Drew and the Nancy Boys musika taldeak konposatu zuen, gerora The Corrigan Brothers izenez ezagunak.
AEBtako Barack Obama presidentearen arbaso batzuk XIX. mendean Offaly konderriko Moneygall udalerritik abiatu omen ziren. Gaur egun 298 biztanle dituen herrixka. Aurrez Obamak ""Irlandan jatorriz nire birbirbiraitona zen herri txiki bat bada, nire birbirbiraitona handik etorri zen, eta noiz bertara joan eta garagardo pinta bat edatekotan nabil", garaiko Irlandako Errepublika Brian Cowen gobernuburak hori entzun bezain laster eta bere ere jaiotzez Offalykoa denez herri horretara biak elkarrekin pinta bat edateko gonbitea egin zion.
Jaiotzez Limerick konderrian dagoen Castletroy udalerrikoak diren Ger, Brian eta Donnacha Corrigan anaiek berri hori entzun eta umorezko abesti hau konposatu zuten.

## Kanpo estekak

* There's No One as Irish as Barack O'Bama abestia entzungai. Youtube.com (Ingelesez)
* Datuak: Q4051394
# There's Something About Mary

There's Something About Mary (euskaraz Maryrekin zeozer pasatzen duk/n) 1998ko Farrelly anaiak estubatuar zinema zuzendarien umorezko eta amodiozko filma bat da. Bertan, Cameron Diaz, Matt Dillon, Ben Stiller, Chris Elliott, Lee Evans, Lin Shaye, W. Earl Brown eta Jonathan Richman aktoreek antzeztu zuten.

## Argumentua

Ted (Ben Stiller) nerabe lotsati eta baldar bat da, graduazio festan bere ametsetako neskarekin gelditu da, Mary Jensen (Cameron Diaz). Topaketa sekulako porrota da, Tedek galtzetako kremailerarekin bere barrabilak harrapatu eta ospitalean amaitzen baitu. Mary Tedengandik urrundu eta handik aurrera ez ziren gehiago elkar ikusi.
Haimahiru urte bernduago, Ted Marytaz maitemindu jarraitzen du. Dom (Chris Elliott) lagunaren aholkuz Pat (Matt Dillon) izeneko detektibe xelebre bat kontratatu eta Mary topatzea erabakitzen du; zoritxarrez Pat bera ere Marytaz maitemintzen da. Ted eta Pat elkarri gezurrak esaten amaituko dute, Maryren maitasuna bereganatzeko lehia bati hasiz, azkenean Maryrengandik hurbil egoteko asmoa duten bakarrak ez direla jabetuko direlarik.

## Aktoreak

* Cameron Diaz: Mary Jensen Matthews, hortz-zirujaua, Teden begiko azukre-koskorra.
* Ben Stiller: Ted Stroehmann, Marytaz maitemindua eta obsesionatua dagoen gazte lotsati eta baldarra.
* Matt Dillon: Pat Healy, Tedek Mary topatzeko kontratatu duen erdipurdiko detektibe xelebrea.
* Chris Elliott: Dom-Woogie "Woganowski, Teden lagunik onena.
* Lee Evans: Tucker / Norman Phipps, pizza banatzailea, Marytaz maitemindu eta harekin ateratzeko asmoz britainiar arkitekto baten papera egingo du.
* Lin Shaye: Magda.
* Jeffrey Tambor: Sully.
* Markie Post: Sheila Jensen, Maryren ama.
* Keith David : Charlie, Maryren aitaordea.
* W. Earl Brown: Warren Jensen, Maryren anai minusbaliatu mentala.
* Sarah Silverman: Brenda, Maryren lagunik onena.
* Khandi Alexander: Joanie
* Willie Garson: Zit Face doktorea / High School Pal Bob.
* Harland Williams (krediturik gabe) auto-stop egilea.
* Brett Favre: bere burua antzeztuz, Maryren mutilagun ohia.
* Jonathan Richman: narratzaile abeslaria.

## Kanpo estekak

* There's Something About Mary filmaren IMDBko fitxa irakurgai
* Datuak: Q177374
* Multimedia: There's Something About Mary / Q177374
# There Was a Crooked Man...

There Was a Crooked Man... (euskaraz literalki Iruzurgile bat bazen..., Hego Euskal Herrian Iruzurgileen Eguna eta Ipar Euskal Herrian Narrastia) 1970eko Joseph L. Mankiewicz estatubatuar zinema zuzendariaren umorezko western filma bat da. Bertan, Kirk Douglas, Henry Fonda, Hume Cronyn, Warren Oates, Burgess Meredith, John Randolph, Lee Grant eta Arthur O'Connell aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Paris Pitman (Kirk Douglas) Arizonako basamortuaren erdi-erdian dagoen espetxe batean 10 urte isolatuta egoeta zigortu duten alproja jator bat da. Espetxea Woodward Lopeman (Henry Fonda) zaindari puritano, zintzo baina zorrotzaren zuzendaritzapean dago. Paris ihes egiten saituko da, kanpoan aurretik ezkutuan laga dituen 500.000 dolar zain baidauzka, horretarako bere inguruan dituen guztiak manipulatuko ditu, baina bere ihesaldi saiakera guztiak zaindariak zapuztuak izango dira.

## Aktoreak

* Kirk Douglas: Paris Pitman Jr.
* Henry Fonda: Woodward W. Lopeman
* Hume Cronyn: Dudley Whinner
* Warren Oates: Floyd Moon
* Burgess Meredith: The Missouri Kid
* John Randolph: Cyrus McNutt
* Lee Grant: Bullard andrea
* Arthur O'Connell: Lomax jauna
* Martin Gabel: Francis E. LeGoff zaindaria
* Michael Blodgett: Coy Cavendish
* C.K. Yang: Ah-Ping
* Alan Hale Jr.: Tobaccy
* Victor French: Whiskey
* Claudia McNeil: Madam
* Bert Freed: Skinner
* Jeanne Cooper: emagaldua
* Barbara Rhoades: Jessie Brundidge andereinoa, eskolako andereinoa
* Gene Evans: Wolff kolonela
* Pamela Hensley: Edwina
* J. Edward McKinley: Gobernadorea
* Ann Doran: Lomax andrea

## Kanpo estekak

* There Was a Crooked Man... filmaren IMDBko fitxa irakurgai (Ingelesez)
* There Was a Crooked Man... filmaren trailer edo iragarkia ikusgai. Youtube.com (Ingelesez)
* Datuak: Q431225
# Thousand Oaks (Kalifornia)

Thousand Oaks Kaliforniako hiri bat da. Ventura konderrian kokatua dago. 2010ean 126.683 biztanle zituen, 142,5 kilometro koadrotan banatuta.

## Ikus, gainera

* Ventura konderria

## Kanpo estekak

* Datuak: Q208447
* Multimedia: Thousand Oaks, California / Q208447
# Thout

Thout (koptoeraz: Ⲑⲱⲟⲩⲧ) edo Tout Koptoen egutegiko lehenengo hilabetea da. Egutegi gregoriotarreko irailaren 11tik urriaren 10era bitarte irauten du. Akhet Urtaroko (Uholdeen Urtaroa) lehen hilabatea zen Antzinako Egipton, Niloa bere lekutik atera eta Egipto ureztatzen zuenekoa. Hori ez da gertatu, hala ere, Asuaneko Urtegia eraiki zenetik.
Izena Thoth jainkotik dator, antzinako Egipton Jakinduriaren jainkoa.

## Kanpo estekak

* Datuak: Q577200